|  |
| --- |
| 7. SJEDNICA GRADSKOG VIJEĆA GRADA POŽEGE  TOČKA 7.d) DNEVNOG REDA  PRIJEDLOG PROGRAMA  JAVNIH POTREBA U SOCIJALNOJ SKRBI U GRADU POŽEGI  ZA 2022. GODINU  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Prosinac 2021. |

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

GRADONAČELNIK

KLASA: 601-01/21-01/11

URBROJ: 2177/01-02/01-21-1

Požega, 1. prosinca 2021.

GRADSKOM VIJEĆU GRADA POŽEGE

PREDMET: Prijedlog Programa javnih potreba u socijalnoj skrbi u Gradu Požegi za 2022. godinu

- dostavlja se

Na osnovi članka 62. stavka 1. podstavka 1. Statuta Grada Požege (Službene novine Grada Požege, broj: 2/21. – u nastavku teksta: Statut Grada Požege) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18. – pročišćeni tekst, 2/20., 2/21. i 4/21. – pročišćeni tekst), dostavlja se Naslovu na razmatranje i usvajanje Prijedlog Programa javnih potreba u socijalnoj skrbi u Gradu Požegi za 2022. godinu.

Pravna osnova za donošenje ovog Programa je u odredbama Zakona o lokalnoj i područnoj (regionalnoj) samoupravi (Narodne novine, broj: 33/01., 60/01. – vjerodostojno tumačenje, 106/03, 129/05, 109/07, 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Zakona o socijalnoj skrbi (Narodne novine, broj:157/13., 152/14., 99/15., 52/16., 16/17., 130/17., 98/19., 64/20. i 138/20.), Zakona o udrugama (Narodne novine, broj: 74/14., 70/17. i 98/19.), Odluke o socijalnoj skrbi Grada Požege (Službene novine Grada Požege, broj: 9/16., 2/18., 11/18. i 19/19.) i Statuta Grada Požege.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Programa javnih potreba u socijalnoj skrbi u Gradu Požegi za 2022. godinu

Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje lanac, okovi, ključ

Opis je automatski generiranGRAD POŽEGA

GRADONAČELNIK

KLASA: 601-01/21-01/11

URBROJ: 2177/01-02/01-21-2

Požega, 1. prosinca 2021.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 1. prosinca 2021. godine, donosi

Z A K L J U Č A K

I. Utvrđuje se Prijedlog Programa javnih potreba u socijalnoj skrbi u Gradu Požegi za 2022. godinu, u predloženom tekstu.

II. Prijedlog Programa iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani

PRIJEDLOG

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

Gradsko vijeće

KLASA: 550-01/21-01/11

URBROJ: 2177/01-02/01-21-3

Požega, \_\_. prosinca 2021.

Na temelju članka 6. Zakona o socijalnoj skrbi (Narodne novine, broj: 157/13., 152/14., 99/15., 52/16., 16/17., 130/17., 98/19., 64/20. i 138/20.), članka 33. Zakona o udrugama (Narodne novine, broj: 75/14., 70/17. i 98/19.), članka 39. stavka 1. podstavka 3. Statuta Grada Požege (Službene novine Grada Požege, broj: 2/21.) i Odluke o socijalnoj skrbi Grada Požege (Službene novine Grada Požege, broj: 9/16., 2/18., 11/18. i 13/20.), Gradsko vijeće Grada Požege, na 7. sjednici održanoj dana, \_\_. prosinca 2021. godine, donosi

P R O G R A M

javnih potreba u socijalnoj skrbi u Gradu Požegi u 2022. godini

Članak 1.

Javne potrebe u socijalnoj skrbi za koje se sredstva osiguravaju u Proračunu Grada Požege su prava na pomoći iz socijalne skrbi za podmirenje osnovnih životnih potreba socijalno ugroženih, nemoćnih i drugih osoba koje one same ili uz pomoć članova obitelji ne mogu zadovoljiti zbog nepovoljnih osobnih, gospodarskih, socijalnih i drugih okolnosti, te donacije Gradskom društvu Crvenog križa, humanitarnim, invalidnim udrugama i udrugama proizašlim iz Domovinskog rata.

Članak 2.

Sredstva za financiranje Programa javnih potreba u socijalnoj skrbi u Gradu Požegi u 2022. godini osiguravaju se Proračunu Grada Požege za 2022. godinu, u ukupnom iznosu od 3.619.200,00 kn, kako slijedi:

I. PRAVA NA POMOĆI IZ SOCIJALNE SKRBI financirat će se u iznosu od 2.739.000,00 kn.

|  |  |  |
| --- | --- | --- |
| NAZIV AKTIVNOSTI | NAZIV PRAVA IZ SOCIJALNE SKRBI/ NAMJENA SREDSTAVA/kn | IZNOS/kn |
| REŽIJSKI TROŠKOVI | 1. Pravo na pomoć za podmirenje troškova stanovanja, a odnosi se na:  -pravo na pomoć za podmirenje troškova najamnine, električne energije, komunalnih usluga (troškovi vode, plina i centralnog grijanja), | 941.000,00 |
| 428.000,00 |
| - pravo na pomoć za podmirivanje troškova ogrjeva, sukladno Odluci o kriterijima i mjerilima i načinu financiranja Centara za socijalnu skrb Požega i Pakrac i pomoći za podmirenje troškova stanovanja korisnicima koji se griju na drva, koju za tekuću godinu donosi Skupština požeško – slavonske županije, |
| 231.000,00 |
| 2. Pravo na pomoć za podmirenje boravka djece u jaslicama i vrtiću, može ostvariti dijete, ako Korisnik ispunjava socijalni uvjet, uvjet prihoda, poseban uvjet (članak 10. stavak 1. alineje 2. Odluke) ili da se radi o djetetu s tjelesnim ili mentalnim oštećenjem i to u 100% iznosu pune mjesečne cijene koju snosi Grad Požega, |
| 70.000,00 |
| 3. Pravo na pomoć i njegu u kući-dostava toplog obroka, može ostvariti osoba kojoj je zbog tjelesnog ili mentalnog oštećenja ili trajnih promjena u zdravstvenom stanju prijeko potrebna ta vrst pomoći, ako kumulativno ispunjava uvjet prihoda ili socijalni uvjet, ako pružanje pomoći i njege nije osigurala ugovorom o doživotnom uzdržavanju ili do smrtnom uzdržavanju i ako ne može to pravo ostvariti temeljem rješenja Centra. Dostava toplog obroka može se odobriti i osobi kod koje su nastupile privremene promjene u zdravstvenom stanju ili tjelesno oštećenje, a prijeko joj je potrebna ta vrst pomoći, |
| 16.000,00 |
| 4. Pravo na pomoć za podmirenje pogrebnih troškova (osnovne pogrebne opreme i troškova ukopa), može ostvariti obitelj umrlog ili njegova rodbina, ako ispunjava socijalni uvjet i uvjet prihoda, a iznimno to pravo može ostvariti i osoba, poznanik umrlog, u slučaju kada umrli nema rodbine, ako je rodbina nepoznata ili nepoznatog boravišta. Navedena pomoć može iznositi najviše do 3.000,00 kuna, |
| 20.000,00 |
| 5. Jednokratna novčana pomoć, ostale pomoći obitelji, može se odobriti Korisniku samcu ili obitelji zbog trenutačnih okolnosti (bolest, smrti, elementarne nepogode ili drugih nevolja) koje nisu u svezi sa osnovnim životnim potrebama, ako mjesečni neto prihod domaćinstva ne prelazi visinu sredstava navedenih u članku 9. stavku 1. Odluke i to do 5.000,00 kuna, u novcu ili u potrebnom materijalu. |
| 6. Ostale pomoći obuhvaćaju poklon obiteljima za Uskrs, Sv. Nikolu, Božić., ostale pomoći obitelji, |
| 176.000,00 |
| OBITELJ I DJECA | 1. Pravo na pomoć za novorođeno dijete  Na temelju Odluke svakom novorođenom djetetu pripada novčani dar u iznosu od 1.500,00 kuna, a za novorođeno dijete koje je u obitelji treće, četvrto, peto i slijedeće odobrava se novčani dar u iznosu od 3.000,00 kuna na temelju podataka odnosno izvješća Opće županijske bolnice u Požegi, | 1.230.000,00 |
| 500.000,00 |
| 2. Pomoć obiteljima i kućanstvima- radne bilježnice od 1. – 8. razreda osnovne škole, |
| 650.000,00 |
| 3. Ostale naknade iz proračuna u novcu – subv. prehrane u OŠ |
| 40.000,00 |
| 4. Ostale naknade građanima i kućanstvima iz proračuna:  -Pravo na besplatno ljetovanje učenika osnovnih škola, može ostvariti do deset učenika iz svake osnovne škole u Dječjem odmaralištu u Baškoj, čiji je osnivač Grada Požega, koji ispunjavaju socijalni uvjet , uvjet prihoda, poseban uvjet (članak 10. stavak 1. alineja 1. i 2. Odluke) ili ako se radi o učeniku s tjelesnim ili mentalnim oštećenjem i učeniku koji je temeljem rješenja Centra smješten u udomiteljsku obitelj ili ustanovu,  - ostale pomoći djeci i mladeži,  a odnose se na pomoć oboljeloj djeci i ostale pomoći djeci i mladeži |
| 30.000,00 |
| 5. Prijevoz učenika na ljetovanje u Bašku |
| 10.000,00 |
| POMOĆI STARIJIM OSOBAMA | 1. Pravo na novčanu pomoć umirovljenicima, može ostvariti umirovljenik, pod uvjetom da mu mirovina odnosno ukupni prihod u kućanstvu ne prelazi iznos od 1.200,00 kuna, mjesečno, a visina novčane pomoći određuje se umirovljenicima na temelju članka 38. i 39. Odluke (od 150,00 do 300,00 kn), | 568.000,00 |
| 115.000,00 |
| 2. Akcija „NITKO NE SMIJE BITI SAM“, druženje osoba starijih od 70 godina bez bračnog druga povodom Božićnih blagdana, |
| 50.000,00 |
| 3. Akcija „VALENTINOVO“, druženje bračnih parova sa 50 i više godina bračnog staža, |
| 40.000,00 |
| 4. Prijevoz umirovljenika na liječenje izvan mjesta prebivališta |
| 3.000,00 |
| 5. Dar za Uskrs umirovljenicima s nižom mirovinom |
| 360.000,00 |

II. DONACIJE HRVATSKOM CRVENOM KRIŽU, tekuća donacija u iznosu 394.200,00 kn

III. UDRUGE PROIZAŠLE IZ DOMOVINSKOG RATA financirat će se s 200.000,00 kn

IV. HUMANITARNE UDRUGE financirat će se u iznosu 15.000,00 kn

V. UDRUGE INVALIDA financirat će se u iznosu 71.000,00 kn

VI. DONACIJE CARITASU POŽEŠKE BISKUPIJE financirat će se s 200.000,00 kn

Članak 3.

Upravni odjel za društvene djelatnosti Grada Požege

* vrši raspodjelu financijskih sredstava iz članka 2. ovog Programa
* prati namjensko korištenje sredstava iz članka 2. ovog Programa i o tome podnosi izvješće Gradonačelniku Grada Požege.

Članak 4.

Ovaj Program stupa na snagu 1. siječnja 2022. godine, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Program javnih potreba u socijalnoj skrbi u Gradu Požegi u 2022. godini

Javne potrebe u socijalnoj skrbi za koje se sredstva osiguravaju u Proračunu Grada Požege su prava na pomoći iz socijalne skrbi za podmirenje osnovnih životnih potreba socijalno ugroženih, nemoćnih i drugih osoba koje one same ili uz pomoć članova obitelji ne mogu zadovoljiti zbog nepovoljnih osobnih, gospodarskih, socijalnih i drugih okolnosti, te donacije Gradskom društvu Crvenog križa, humanitarnim, invalidnim udrugama i udrugama proizašlim iz Domovinskog rata.

Ovim Programom, u 2022. godini osiguravaju se proračunska sredstva u ukupnom iznosu od 3.619.200,00 kn, kako slijedi:

- PRAVA NA POMOĆI IZ SOCIJALNE SKRBI 2.739.000,00 kn

- DONACIJE HRVATSKOM CRVENOM KRIŽU 394.200,00 kn

- UDRUGE PROIZAŠLE IZ DOMOVINSKOG RATA 200.000,00 kn

- HUMANITARNE UDRUGE 15.000,00 kn

- UDRUGE INVALIDA 71.000,00 kn

- DONACIJE CARITASU POŽEŠKE BISKUPIJE 200.000,00 kn